

**Συνάντηση με τη διοίκηση της ΑΕΛ στον ΚΟΑ**

Συνάντηση με τον Πρόεδρο του Κυπριακού Οργανισμού Αθλητισμού Ανδρέα Μιχαηλίδη είχε το Σωματείο της ΑΕΛ, την Πέμπτη 6 Ιουλίου 2023 στα γραφεία του Οργανισμού. Από πλευράς ΚΟΑ ήταν παρόντες οι λειτουργοί Πάρις Αβρααμίδης, Αυγή Νεοκλέους και Μαρία Τσολάκη. Την ΑΕΛ εκπροσώπησαν ο Πρόεδρος Νίκος Χριστοδουλίδης, ο Γενικός Γραμματέας Στέλιος Αυγολούπης και ο Πρόεδρος της Καλαθόσφαιρας Ανδρών Μάικ Λοϊζίδης.

Στη συνάντηση συζητήθηκαν θέματα που αφορούν την αίθουσα «Νίκος Σολομωνίδης» και θέματα τα οποία πιθανόν να προκύψουν για τα τμήματα της ΑΕΛ ενόψει του κλεισίματος του «Σπύρος Κυπριανού» για τα διορθωτικά έργα ενόψει της φιλοξενίας ομίλου του Ευρωμπάσκετ. Μετά από διεξοδική συζήτηση, ζητήθηκε από το σωματείο να στείλει συγκεκριμένες προτάσεις για να εξεταστούν από τον Οργανισμό.